als_Latn dik_Latn sag_Latn
Asport – Xhudistes nga Arabia Saudite, Wojdan Shaherkani, i është ndaluar të enjten vënia e shamisë gjatë garimit në Olimpiadën në Londër.
Xhudistja 18-vjeçare është njëra nga dy femrat e para që ka dërguar Arabia Saudite në një Olimpiadë. Mirëpo Shaherkani
është urdhëruar nga presidenti i Federatës Ndërkombëtare të Xhudos, Marius Vizer, që të heqë mbulesën e kokës.
“Xhudistja nga Arabia Saudite do të marrë pjesë në xhudo dhe ajo do të luftojë sipas principeve dhe shpirtit dhe xhudos, pra pa shami”, ka thënë Vizer, pas shortit të hedhur.
Arabia Saudite ishte pajtuar të dërgonte femra në skuadrën e saj olimpike për “Londra 2012″ vetëm në kushtet që ato të mbajnë veshjet tradicionale fetare. Atletja e rritur në SHBA, Sarah Attar është femra tjetër nga Arabia Saudite që do të marrë pjesë në Londër. Ajo ka kaluar pak kohë në Arabinë Saudite dhe është rritur në Kaliforni. Attar garon në 800 metra dhe fotoja e saj zyrtare për “Londër 2012″ është pa shami.
Shaherkani në raundin e parë (8 gusht) do të ndeshet me xhudisten nga Puerto Riko, Melissa Mojica, që është e 13-ta në botë.
You must be logged in to post a comment Login
als_Latn als_Latn als_Latn als_Latn als_Latn als_Latn eng_Latn